Document ID: 31994D0273

KOMISSION PÄÄTÖS,
tehty 18 päivänä huhtikuuta 1994,
eläinlääkärintodistuksista muualta peräisin olevien koirien ja kissojen markkinoille saattamisessa Yhdistyneessä kuningaskunnassa ja Irlannissa (94/273/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY(1) ja erityisesti sen 10 artiklan 3 kohdan a alakohdan vii alakohdan,
sekä katsoo, että
olisi tarpeen laatia eläinlääkärintodistus Yhdistyneessä kuningaskunnassa ja Irlannissa markkinoille saatettaville koirille ja kissoille, jotka eivät ole näistä maista,
kyseisten eläinten olisi täytettävä hyväksytyn eläinlääkärin asianmukaisesti varmistamassa todistuksessa vahvistetut tarvittavat asianmukaiset terveysvaatimukset,
koirien ja kissojen mukana on oltava 10 artiklan 3 kohdan a alakohdan vii alakohdan mukaisesti eläinkohtainen rokotustodistus, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 92/65/ETY 10 artiklan 3 kohdan a alakohdan vii alakohdassa säädetyn todistuksen malli annetaan liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä huhtikuuta 1994.

Labels: 0
3
18
6